Presset fra asylansøgere i Sverige er nu så stort, at myndighederne ser sig nødsaget til at slække på kravene til, hvor meget plads hver enkelt person skal have på de centre, der modtager dem.

Det er nødvendigt for at få plads til de tusindvis af mennesker, der søger om beskyttelse på den anden side af Sundet.

»Det betyder, at der nu skal være mindst tre kvadratmeter til hver person, og at det er tilladt med op til seks personer i hvert rum«, skriver Migrationsverket, den svenske udlændingestyrelse, på sin hjemmeside.